stanford-oval/wikipedia huggingface dataset:
Lepa Mlađenović
Aktivismi > Sodanvastainen aktivismi

Jugoslavian hajoamissotien alettua vuonna 1991 Mlađenović osallistui sodanvastaiseen aktivismiin, joka oli Jugoslaviassa suureksi osaksi naisten organisoimaa. Mlađenović oli mukana perustamassa Serbiaan kansainvälistä sodanvastaista Women in Black -ryhmää, joka järjesti viikottaisia hiljaisia mielenosoituksia sotaa vastaan. Mielenilmaisuissa naiset seisoivat Belgradin keskustorilla mustiin pukeutuneina hiljaa kokonaisen tunnin ajan.
Myöhemmin Belgradin feministit tukivat Bosnian sotaa pakenevia naisia. Bosnian sodan aikana muualta Euroopasta saapuneet psykoterapeutit ja psykiatrit kouluttivat aktivisteja traumatisoituneiden naisten kanssa. Myös Mlađenović lähetti Sarajevossa saarroksissa oleville naisille muun muassa elintarvikkeita sisältäneitä paketteja.
1990-luvun lopulla Kosovon itsenäistymispyrkimysten aikana Mlađenović teki yhteistyötä kosovolaisten feministien kanssa ja ystävystyi esimerkiksi Igballe Rogovan kanssa. Mlađenović alkoi käydä Kosovon pääkaupungissa Pristinassa naisten juhlissa.
Mlađenovićin mukaan naisten solidaarisuus on feministisen antifasistisen politiikan erityinen muoto. Mlađenović korostaa myös entisen Jugoslavian feministien olleen solidaarisia toisilleen kansallisuuteen katsomatta.
Julkaisut

Mlađenović on toimittanut kaksi vaihtoehtoista psykiatriaa ja naisiin kohdistuvaa väkivaltaa käsittelevän kirjaa. Hän on kirjoittanut esseitä miesten väkivallasta, lesbofeministien reaktioista sotaan ja naisten solidaarisuudesta sekä emotionaalista lukutaitoa käsittelevän kirjan (2011).
Tunnustukset

Kansainvälisen homo- ja lesboihmisoikeuskomission myöntämä Filipa da Souza -palkinto (1994) työstä LGBT-oikeuksien hyväksi (1994)
Heinrich Böllin säätiön myöntämä Anne Klein -naistenpalkinto (2013)
Vuonna 2011 serbialaisen Novi Sadin kaupungin Lesbo Organization (NLO) nimesi lukusalin Mlađenovićin mukaan.
Mabel Taylor

Mabel Caroline Taylor (7. joulukuuta 1879 Cincinnati – 1. heinäkuuta 1967 Chicago) oli yhdysvaltalainen jousiampuja. Hänen seuransa oli Cincinnati Archers. Taylor osallistui St. Louisin olympialaisissa 1904 kaksoiskansallis- ja kaksoiskolumbialaiskierroksille, joilla molemmilla hän sijoittui viidenneksi.
Myös Mabelin sisko Leonie oli jousiampuja.
Lusikkaniemi

Lusikkaniemi
Lusikkaniemi on Hämeenlinnassa Sairion kaupunginosassa, Aulangon luonnonsuojelualueella Aulangonjärvessä sijaitseva niemi. Lusikkaniemessä sijaitsee yleinen uimalaituri, jonne pääsee valaistulta kuntopolulta lähtevää polkua pitkin.[lähde? ]
Lämpöyhtälö

Lämpöyhtälö on osittaisdifferentiaaliyhtälö, joka kuvaa lämmön johtumista aineessa. Yksinkertaisimmillaan yhtälö tiivistyy muotoon
joka on tyypillinen esimerkki parabolisesta osittaisdifferentiaaliyhtälöstä.
Lämpöyhtälön johtaminen

Tarkastellaan avointa avaruuden osajoukkoa  \Omega , ja olkoon  u(x,t) lämpötila,  e(x,t) aineen sisäenergia (J/kg) ja  {\vec {q}} lämpövuo (J/(m^2 s)). Energia tarkasteltavassa alueessa voidaan kirjoittaa
missä  \rho  on aineen tiheys. Toisaalta energiaa poistuu alueesta nopeudella
missä  n on alueen yksikköulkonormaali. Gaussin divergenssilauseen avulla jälkimmäinen lauseke voidaan kirjoittaa muotoon
ja energian säilymisestä saadaan tällöin yhtälö
Koska nyt derivointi voidaan viedä integraalin sisään ja yhtälö pätee mielivaltaiselle alueelle, saadaan yhtälö
Toistaiseksi tarkasteluissa ei ole käytetty fysiikkaa lainkaan. Fourierin laki kertoo kuitenkin lämpövuon ja lämpötilan välillä olevan yhteyden
joka kertoo lämmön virtaavan siihen suuntaan, missä lämpötila laskee nopeimmin. Lisäksi aineen sisäenergian ja lämpötilan välillä on yhteys
missä  c on aineen ominaislämpökapasiteetti (J/(kgK)). Sijoittamalla nämä aiemmin saatuun yhtälöön saadaan nyt
Jos Fourierin lain kerroin  k (lämmönjohtumisvakio) ei riipu paikasta, saadaan
missä 



Δ


{\textstyle \Delta }

 on Laplacen operaattori.
Wikimedia Commonsissa on kuvia tai muita tiedostoja aiheesta .
Luettelo suomalaisten muusikoiden taiteilijanimistä – Q
Q

Quuppa (Juha Seittonen)
Snake Eyes (Action Force -hahmo)

| Snake Eyes |
| --- | --- |
 Snake Eyes sarjakuvassa vuonna 1986.
Luoja(t):  Hasbro Larry Hama
Näyttelijä(t):  Parker Jay (2004) Ray Park (2009, 2013)
Ensi- esiintyminen:  leluna 1982
Henkilötiedot
Koko nimi:  Ei tiedossa
Ammatti:  kommando
Sukupuoli:  mies
Kotipaikka:  ei tiedossa
Luonteenpiirteet:  12 eri kamppailulajien taitaja
Suhteet
Infobox OKVirheellinen NIMI-arvo: 
Snake Eyes on Action Force -universumissa esiintyvä sankari. Hasbron ja Larry Hama luoma hahmo esiintyi ensimmäisen kerran vuonna 1982 A Real American Hero lelusarjassa.
Hahmon tausta

Snake Eyes on koodinimi nimettömälle sotilaalle G.I. Joe ryhmässä. Hän on liikkeiltään hiljainen ja nopean tappava, sekä usean kamppailulajin taitaja, kuten karaten, kungfuun ja jujutsun. Hän käyttää aseenaan ninjatō-miekkaa ja konepistoolia, sekä muita pienempiä teräaseita, kuten puukkoja.
Sen historiasta ja taustasta ei ole tietoa tai se on useimmiten luokiteltu salaiseksi. Snake Eyes on arvoltaan vääpeli ja on entinen Yhdysvaltain armeijan erikoisjoukkojen johtaja. Hasbro esitteli hahmon alun perin kommandona vuonna 1982, kunnes vuoden 1984 Marvelin sarjakuvissa sen taustaan lisättiin ninjamestarin arvo. Lisäksi se kertoi taustatarinan Snake Eyesin mykkyyteen, joka johtui räjähtäneen helikopterin ikkunasta. Myöhemmin IDW Publishingin julkaisemissa sarjakuvissa Snake Eyes menetti puhekykynsä sairaalan räjähdyksessä.
Televisiosarjat > G.I. Joe: A Real American Hero

Snake Eyes esiintyi  ensimmäisessä G.I. Joe minisarjassa vuonna 1983.
Snake Eyes oli Duken ja Stalkerin kanssa, kun Cobra hyökkäsi G.I. Joe erikoisjoukkojen tukikohtaan, jossa se tuhosi suuren määrän Skystriker hävittäjiä. Hyökkäyksen jälkeen hänelle annettiin tehtävä soluttautua yhdessä Scarlettin ja Stalkerin kanssa armeijan tukikohtaan kokeillakseen heidän turvatoimia. Cobra hyökkää samaiseen tukikohtaan ja onnistuu varastamaan vakoilusatelliitin MASS laitteen avulla. Joe erikoisjoukot rakentavat oman laitteensa kukistaakseen Cobran ja lähettävät Snake Eyesin yhdessä Snow Jobin, Scarlettin, Flashin ja Tripwirein kanssa pohjois napapiiriin hakemaan kristalleja. He joutuvat ansaan luolassa ja joutuvat kohtaamaan SNAKESit, mutta selviävät huonosti taistelleista ja organisoiduista mekaanisista joukoista. Snake Eyes saa myrkytyksen radioaktiivisesta kaasusta ja päättää sulkea itsensä iskunkestävän lasikuidun taakse. Joe erikoisryhmä joutuu jättämään Snake Eyesin taakseen ja olettaa hänen kuolevan kaasuun. Eräs sokea mies sattuu paikalle ja pelastaa Snake Eyesin viemällä majaansa, jossa hän parantaa kommandon radioaktiivisen myrkytyksen yrteillä. Mies antaa reittiohjeet palata takaisin kaupunkiin, jonka kautta Snake Eyes saapuu takaisin erikoisjoukkonsa tukikohtaan. Hän osallistuu vielä tohtori Vandermeerin pelastusoperaatioon, jossa Cobra joutuu samalla kiinniotetuksi.
Televisiosarjat > Action Force

Snake Eyes suoritti tehtäviä useimmiten Duken johtamassa joukoissa vuoden 1985 animaatiosarjassa Action Force.
Snake Eyes matkasi ensimmäisessä tehtävässään yhdessä Shipwreckin kanssa Cobran maanalaiseen tehtaaseen meren kautta, jossa he saivat haltuunsa Cobran käyttämän kuutioiden toiminnan salaisuudet sisältäneen CD:n. He onnistuvat sulautumaan joukkoon, mutta paljastuttuaan saavat perään Cobran sotilaat. Kaksikko onnistuu pakenemaan maan päälle ja yrittävät aluksi piiloutua paikalliseen ravintolaan jonne eräs Cobran agentti saapuu ja yrittää napata heidät kiinni. Snake Eyes ja Shipwreck saavat kuitenkin yllättäen apua klubissa esiintyneeltä laulajalta Satinilta, joka onnistuu harhauttamaan Cobran miehet tiehensä. Satin auttaa kaksikkoa ulos Cobran kaupungin alueelta, josta he jatkavat matkaa lehmillä kohti G.I. Joen päämajaa vieden kuutioiden toimintoja sisältäneen CD:n mukanaan. Tämän ja Quick Kickin avulla he onnistuvat tuhoamaan pimeyden pyramidin ja Cobra Commanderin aikeet. Cobra Commander yritti vielä Crimsonin veljesten mukana tuhota Joen joukot salaisella aseellaan, mutta Snake Eyes pysäytti vihollisen aikeet yhdessä Shipwreckin ja Satinin kanssa.
Sittemmin Snake Eyes sai tehtävän yhdessä Duken, Recondon, Scarlettin ja Rock'N Rollin kanssa suojella tohtori Shakuria Cobralta. He kuitenkin epäonnistuivat tehtävässään Cobran yllätettyä heidät väijytyksen päätteeksi. Recondon avulla he saavat selville Cobran tukikohdan ja yrittävät aluksi ilmatilan kautta päästä tukikohtaan, mutta Cobran joukot ampuvat heidät alas. Ryhmä joutui viidakon kulkemaan viidakon läpi kohti Cobran tukikohtaa. Matkalla Snake Eyes pelasti Rock'N Rollin putoamasta kuoppaan, jonka pohjalla oli piikkejä. Lisäksi hän pelasti Duken hyeenoilta. Ryhmä onnistui lopulta viime hetkellä estämään Cobra Commanderin aikeet tuhota maailma laavan aktivointilaitteella.
Sittemmin Snake Eyesilla oli pieni tehtävä Spritin kanssa, kun heidät lähetettiin pelastamaan Cobran tyrmään vangitut Scarlett ja Ripcord.
Televisiosarjat > G.I. Joe: Sigma 6

Snake Eyes on osa Sigma 6 joukkoa. Hänen pahinta vastustajaansa Storm Shadow'ta viitataan veljeksi, mutta sarjassa ei käy ilmi onko hän veriveli vai pelkästään klaanin kautta muodostunut veljesmäinen suhde. Storm Shadow on Cobran aivopesty agentti, joka syyttää Snake Eyesia Arashikage ninjaklaanin pilaamisesta.
Sarjassa Jinx ja Kamakura ovat Snake Eyesin oppilaita.
Televisiosarjat > G.I. Joe: Resolute

Snake Eyes kuului Duken johtamaan G.I. Joe joukkoon, joka oli juuri saanut yllättävän uhrin, kun Bazooka oli kuollut ilman selvää johtolankaa miten se oli tapahtunut. Doc tutki kuolinsyytä, mutta löysikin ruumiin suusta pienen käärön. Scarlett tunnisti käärön sisällön olevan Arashikage klaanin symboli ja antoi sen Snake Eyesille, joka käytti mustavaloa saadakseen piilotetun viestin esille. Viestissä Storm Shadow kutsui hänet takaisin klaanin kotipaikalle, jossa hän haastaisi Snake Eyesin viimeiseen taistoon. Snake Eyes matkaa kohti Arashikage saarta ja tappaa paikan päällä aluetta vartioivat Cobran sotilaat. Hän astelee portaita pitkin kohti harjoitusaluetta, jossa Snake Eyes muistelee aikaa, jolloin hän yritti estää mestarinsa kuoleman, mutta joutui myös itse ammutuksi ja menetti puhekykynsä. Samassa Storm Shadow ilmaantuu paikalle haastetta varten ja kertoo todellisen syyn miksi hän vihaa Snake Eyesia. Heidän mestarinsa oli Storm Shadown setä ja hän oli vihoissaan siitä ettei hän opettanut tappavaa liikettä hänelle ja suosi muutoinkin enemmän Snake Eyesia antaessaan tälle yksityisiäopetuksia. Tappelun alkaessa Storm Shadow saa aluksi etulyöntiaseman vaikkakin Snake Eyes onnistuu viiltämään miekallaan Storm Shadowta. Molemmat päättäväät taistella ilman miekkaa kun oman miekkansa menettänyt Snake Eyes onnistuu katkaisemaan Storm Shadown miekan kädellään. Storm Shadow on tappaa hänet ja uhkaa oppineen kuudenteen liikkeeseen asti, joita heille opetettiin. Sen sijaan hän on myhäilee ettei Snake Eyes ole oppinut kuin viidenteen liikkeeseen, mutta saa pian huomata setänsä sittenkin opettaneen Snake Eyesille seitsemännen liikkeen, jolla hän tappaa Storm Shadown.
Hän päättää haudata entisen kilpailijansa lähellä olevaan vuoristoon ja joutuu samalla lähtemään takaisin päämajaan helikopterin tullessa hakemaan häntä. Snake Eyes matkaa ryhmän mukana kohti viimeistä tehtävää etsiä ja tappaa Cobra Commander.
Elokuvat > G.I. Joe: The Rise of Cobra

Ray Park esitti Snake Eyesia vuoden 2009 G.I. Joe: The Rise of Cobra elokuvassa ja Leo Howard esitti hahmoa lapsena.
Snake Eyes oli jäänyt orvoksi 10-vuotiaana, joka löysi tiensä Arashikage klaaniin Tokiossa, jossa hän joutui tappeluun Thomas Arashikagea vastaan varastettuaan klaanin ruokaa. Heidän mestarinsa kuitenkin oli vakuuttunut nuoren pojan taistelutaidoista ja otti hänet huostaansa antaen samalla tälle nimeksi Snake Eyes. Muutaman vuoden aikana Snake Eyes sparrasi Arashikagea vastaan häviten vastustajalleen useaan otteeseen. Hän kuitenkin saavutti harjoittelun tuloksena paremman tekniikan ja onnistui voittamaan Arashikagen ja nousi klaanin mestarin suosikiksi. Tästä kateellisena Arashikage tappoi mestarinsa ja pakeni tiehensä. Snake Eyes teki sittemmin vaitiololupauksen ja vannoi kostaavansa mestarinsa kuoleman. Saatuaan selville Arashikagen olevan nyt Storm Shadow ja osallisena salaperäistä järjestöä. Snake Eyes hakee odotettua kostoaan ja onnistuu vihollisen päämajassa tappamaan Storm Shadow'n.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2004 | Parker Jay |  | G.I. Joe: Valor vs. Venom |  |
| 2009 2013 | Ray Park |  | G.I. Joe: The Rise of Cobra G.I. Joe: Kosto |  |

Snake Eyes animaatiosarjassa G.I. Joe: Resolute.
Ray Park in esittämä Snake Eyes elokuvassa G.I. Joe: The Rise of Cobra.
Suhoi Su-25

| Suhoi Su-25K – Nato: ”Frogfoot-A” |
| --- | --- |
 Suhoi Su-25TM
Tyyppi:  Rynnäkkökone
Valmistaja:  OKB Suhoi
Miehistö:  2
Ensilento:  1975
Käyttöönottovuosi:  1979
Mitat
Pituus:  15,28 m
Kärkiväli:  14,36 m
Korkeus:  4,80 m
Nopeus:  975 km/h
Lentomatka:  375 km, siirto 1 950 km
Tyhjäpaino:  9 500 kg
Voimanlähde
Koneisto:  2 × Tumanski R-13-300
Teho:  2 × 4 500 kg
Aseistus
Aseistus:  Yksi kaksiputkinen 30 mm AO-17A-tykki (3 000 laukausta/min) johon 250 ammusta, yli 6 000 kg pommeja ja ohjuksia kymmenessä ripustuspisteessä
Suhoi Su-25 (Nato-raportointinimi Frogfoot) on alun perin neuvostoliittolainen, maavoimien lähi-ilmatukeen tarkoitettu maataistelukone. Ensimmäinen prototyyppi valmistui marraskuussa 1974, tuotanto alkoi kesäkuussa 1979 Tehdas 31:ssa Tbilisissä Gruusiassa. Konetta rakennettiin myöhemmin myös Ulan-Udessa.
Aseistus

Su-25:n aseistuksena on kaksiputkinen 30 millimetrin tykki rungon pohjassa. Koneeseen on mahdollista asentaa rungon alle asekuormaa kahdeksaan ripustimeen yhteensä 4 000 kg. Lisäksi koneessa on puolustautumista varten kaksi ripustinta R-60-, R-60M- tai R-73-ilmataisteluohjuksille.
Yleisimmät aseet ovat 100/250/500 kg pommit, 57/80/130 mm raketit, sekä ilmasta-maahan-ohjukset Kh-66/Kh-23 ”Grom” (Nato-raportointinimi AS-2), Kh-25/Kh-25M (Nato-raportointinimi AS-10), sekä Kh-29 (Nato-raportointinimi AS-14). Koneen maalinosoituslaser mahdollistaa täsmäaseet tai perinteisten aseiden pudottamisen ja ampumisen täsmällisesti hyvässä säässä.
Käyttö

Suhoi Su-25 -koneita on käytetty sotatoimissa Afganistanin sodassa, Irakin ja Iranin sodassa sekä ensimmäisessä ja toisessa Tšetšenian sodassa. Afganistanin sodassa Suhoi Su-25:llä lennettiin 60 000 lentoa, joilla menetettiin 23 lentokonetta.
Abhasian separatistit käyttivät niitä georgialaisia vastaan 1993 ja Makedonian albaanisissejä vastaan 2001. Georgia ja Venäjä käyttivät niitä molemmat konfliktissa Etelä-Ossetiassa elokuussa 2008.
Georgian ja Israelin yhteistyönä edelleen kehittämä Su-25 oli maan moderneinta sotilaskalustoa vuoden 2008 Etelä-Ossetian konfliktissa. Konetta oli mahdollista käyttää pommitustehtävien lisäksi myös ilmataisteluissa. Venäjän ilmavoimat tuhosi luultavasti suurimman osa Georgian taistelukoneista sekä Tblisissa sijaitsevan lentokonetehtaan. Venäjän menettämistä neljästä koneesta kolme oli Su-25:ita.
Irak vastaanotti heinäkuussa 2014 yhteensä 12 konetta, joista osa tuli Venäjältä ja osa Iranista. Koneita on tarkoitus käyttää maan armeijan lähituessa taistelussa ISIS-ryhmittymää vastaan.
Suhoi Su-25:ia on käytetty vuonna 2014 alkaneessa Venäjän-Ukrainan sodassa. Ukrainan viranomaiset ilmoittivat, että 16. heinäkuuta 2014 olisi pudonnut yksi Ukrainan ilmavoimien Suhoi Su-25. Edellinen Suhoi Su-25 oli pudonnut teknisen vian vuoksi 2. heinäkuuta. Ukrainan ilmoituksen mukaan siltä putosi kaksi Suhoi Su-25:ä 5200 metrin korkeudesta 23. heinäkuuta 2014 lähellä Venäjän federaation rajaa. Koneet tulivat maahan Donetskin alueella Dmytrivkan kylän (47.934678°N, 38.935191°E) kohdalla.
Käyttäjiä > Käyttäjämaita ennen ja nykyään:

Angola
Afganistan
Armenia
Azerbaidžan
Bulgaria
Etiopia
Georgia
Irak
Iran
Kazakstan
Pohjois-Makedonia
Peru
Pohjois-Korea
Slovakia
Tšekkoslovakia
Turkmenistan
Ukraina
Uzbekistan
Valko-Venäjä
Venäjä
Versioita

Su-25 Alkuperäinen tuotantoversio, rynnäkkökone
Su-25K Vientiversio, rynnäkkökone
Su-25UB Kaksipaikkainen harjoituskone
Su-25UBK Vientiversio Su-25UB:stä
Su-25UBP Merivoimien versio Su-25UB:stä
Su-25UT  Aseistamaton harjoituskone, toinen nimitys Su-28
Su-25UTG Merivoimien versio Su-UT:sta
Su-25BM Maalinosoitus harjoituskone. Kone suunniteltu vetämään perässään harjoitusmaaleja maa- ja merivoimien maasta-ilmaan aseiden koulutuskäyttöön.
Su-25T Ehdotettu parannettu panssarintorjunta-versio Su-25UB mallista lisätyllä suojauksella ja sensoreilla mm. TV-näyttö tähtäykseen. Takaistuimen tila käytetty lisätylle tietotekniikalle ja lisäpolttoaineelle. Hylätty liian monimutkaisena SM-version korvatessa sen. Kolme prototyyppiä sekä kahdeksan tuotantokappaletta valmistettu, peruutettu valmistus vuonna 2000.
Su-25SM sama kuin alkuperäinen Su-25, mutta lisätty Su-25T versiosta ainoastaan HUD ja uudet ripustimet ja kyky uusille täsmäaseille.
Su-25KM ”Scorpion” Georgian ja israelilaisen Elbit Systemin edelleenkehittämä versio, jossa on nykyiaikainen ohjaamovarustus ja Nato-yhteensopivuus
Su-28 sama kuin Su-25UT Suhoi rakentama harjoitushävittäjä
Su-39 sama kuin Su-25TM, perustuu ehdotettuun Su-25T versioon mutta parannetulla navigointijärjestelmällä, MFCD-paneeleilla sekä uudella tähtäysjärjestelmällä.
Muita lukuja

Paino kuormattuna: 17 500 kg
Lakikorkeus: 7 000 m (23 000 jalkaa)
Aiheesta muualla

Wikimedia Commonsissa on kuvia tai muita tiedostoja aiheesta .
Ukroboronservicen sivut Ukrainan SU-25 ominaisuuksista.
Su-25:n valmistajan historian tiedot. (Arkistoitu – Internet Archive)
Valmistajan tiedot Su-25 ominaisuuksista. (Arkistoitu – Internet Archive)
Valmistajan tiedot aseistuksesta. (Arkistoitu – Internet Archive)
Su-25 Frogfoot Grach (Rook), Globalsecurity
Suhoin lentokoneet
| --- | --- |
Hävittäjät:   Su-9  Su-11  Su-15  Su-27  Su-30  Su-33  Su-35 Su-37  Su-57 (T-50) 
Pommi- ja rynnäkkökoneet:   Su-2  Su-4  Su-7  Su-17 Su-20  Su-22  Su-24  Su-25  Su-34  Su-39 
Tiedustelukoneet:   Su-12 
Koulukoneet:   UTB  Su-26  Su-28  Su-29  Su-31 
Kuljetuskoneet:   Su-38  Su-80  S-21  Superjet 100 
Kokeelliset:   Su-1  Su-3  Su-5  Su-6  Su-8  Su-10  Su-11  Su-13  Su-37  Su-47  P-1  T-3  T-4 
Su-25 ilmassa 1989
Luettelo suomalaisten muusikoiden taiteilijanimistä – U
U

U. Kajanus (Ulla Kajanus)
U. Kalanti (Usko Kemppi)
U. Talka (Usko Kemppi)
Ufo (Ufo Mustonen)
Ulf-Erik  (Ulf-Eric Qvickström)
Ulla (Tellervo Paasiluoto)
Ulla Lappalainen (Ulla Lappalainen-Vastamäki)
Ulla ja Tiina  (Ulla Margareta Rif) ja (Märta Christina Rif)
Uniikki (Dan Tolppanen)
Upe (Urpo Jokinen)
Urpo (Urpo Tapani Sorvali)
Urpo Kari (Urpo Jokinen)
Usko Hurmerinta (Usko Kemppi)
Usko Tanko (Esko Hartikainen)
Utopia (Seppo Paakkunainen)
Länsikari

Länsikari voi tarkoittaa ainakin seuraavia maantieteellisiä kohteita:
Länsikari, matalikko Helsingin edustalla
Länsikari, niemi Ulkokrunnin saaressa Iin edustalla
Länsikari, saari Kustavin edustalla
Länsikari, saari Rymättylän edustalla
Länsikari, saari Simon edustalla
Länsikari, saari Uudenkaupungin edustalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Länsikari”, voi hakea sivunnimihaulla, laajalla sivunnimihaulla tai tekstihaulla.
Länsikeskus (Turku)

Länsikeskus
Länsikeskus on Turun länsiosassa, Mälikkälän kaupunginosassa sijaitseva kaupallinen keskus.
Länsikeskuksen suurimmat liikkeet ovat K-Citymarket ja Prisma. Lisäksi siellä toimivat halpamyymälä Tokmanni ja ruokakauppa Lidl. Lisäksi on vaateliikkeitä kuten KappAhl ja  Halonen. Kaupat ovat laajalla alueella erillisissä toimitiloissa.
Länsikeskuksen ensimmäisiä liikkeitä oli myöhempi Euromarket, joka aloitti nimellä Eka-market vuonna 1974. Citymarket taas aloitti toimintansa vuonna 1990. Euromarketin yhteydessä oli myös Turun ensimmäinen kaupan yhteyteen rakennettu Alko.  Vuonna 2012 Euromarketin tilalle tuli Prisma. Alueella on myös kauppakeskus Länsi 1.
Loisto Setlementti

Loisto setlementti ry (ent. Kalliolan Nuoret ry) on uskonnollisesti ja poliittisesti sitoutumaton setlementtiyhdistys, joka tekee sosiaalista nuorisotyötä pääkaupunkiseudulla sukupuoli- ja kulttuurisensitiivisellä työotteella.
Loisto setlementti perustaa setlementtiliikkeelle tyypilliseen tapaan toimintansa yhteisöllisyyden voimistavaan vaikutukseen sekä yksilöllisyyden ja moninaisuuden arvostamiseen. Perustehtävänä on sosiaalinen nuorisotyö, joka tarkoittaa lasten ja nuorten sosiaalista vahvistamista ja elämänhallinnan tukemista. Sosiaaliseen nuorisotyöhön liittyy sekä syrjäytymisen ehkäisyä että korjaavaa sosiaalista työtä.
Työtä tehdään pääkaupunkiseudun lasten ja nuorten (0-29-vuotiaat) sekä heidän perheidensä kanssa. Loisto setlementin toiminnot ovat matalan kynnyksen kohtaamispaikkoja, joissa nuoret voivat kohdata toisiaan ja tulla ammatillisesti autetuksi yksilöllisten elämänhaasteidensa kanssa. Yhdistys tuottaa sosiaali- ja terveysalan palveluja.
Loisto setlementti on edelläkävijä sukupuolisensitiivisessä työssä Suomessa. Yhdistys perusti Suomen ensimmäisen Tyttöjen Talon Helsinkiin vuonna 1999.
Nykyisin toiminta käsittää Tyttöjen Talojen ja Poiken Talo -toiminnan lisäksi sukupuolisensitiivistä ja kulttuurisensitiivistä toimintaa laajasti pääkaupunkisudulla. Erityistä kohdennettua toimintaa on esimerkiksi seksuaaliväkivaltatyö ja kunniakäsityksiin ja -konflikteihin liittyvä työ.
Loisto setlementin arvot perustuvat setlementtiarvoihin, joita ovat yhteisöllisyyden voimistavaan vaikutukseen uskominen, yksilön kunnioittaminen kaikissa tilanteissa sekä moninaisuuden arvostaminen.
Historia

Loisto setlementti ry:ssä (entinen Kalliolan Nuoret ry) tehtävällä nuorisotyöllä on satavuotiset perinteet, kun Suomalainen setlementtityö käynnistettiin vuonna 1919 Kallion työläiskaupunginosassa periaatteenaan ajatus persoonallisesta kohtaamisesta yksi kerrallaan (one by one). Suomeen setlementtityön ajatuksen toi Suomeen Englannista aluksi Alli Trygg-Helenius ja sittemmin Sigfrid Sirenius. Setlementtityön ajatus ”to settle down”, asettua asumaan lähelle ihmisiä ja yhteisöjä pätee myös tämän päivän setlementtityössä.
Loisto-setlementin juuret ovat Kalliolan Setlementissä, jonka ensimmäisiä työmuotoja oli lapsi- ja nuorisotyö. Työmuoto kokosi sisällissodan jälkeisinä aikoina koko kulmakunnan lapset ja nuoret toiminnan piiriin. Kalliola oli talo, jossa eri tavoin ajattelevat ihmiset pystyivät kohtaamaan toisiaan. Kalliolassa järjestettiin heti toiminnan alusta asti tyttö- ja poikakerhoja, leirejä, juhlia ja urheilumahdollisuuksia. Kerhoja vetivät vanhemmat nuoret ja ylioppilaskodin nuoret  vapaaehtoisuuden pohjalta.
Vuonna 1974 perustettiin silloisen nuorisotyölain mukaisesti Kalliolan Nuoret ry, joka jatkoi itsenäisenä yhdistyksenä Kalliolassa tehtyä lapsi- ja nuorisotyötä. 1980-1990-luvulla toiminta hiipui ja uutta suuntaa oli etsittävä. Jo aikaisemmin kaikissa toiminnoissa oli ollut lähtökohtana sosiaalinen nuorisotyö. Tämä piirre korostui, kun yhteiskunnassa ryhdyttiin korjaamaan 1990-luvun laman aiheuttamia vahinkoja. Kalliolan Nuoret ry pyrki toiminnassaan ottamaan huomioon lasten ja nuorten yksilölliset tarpeet. Toimintaa suunnattiin yhä enenevissä määrin ennalta ehkäisemään ja korjaamaan nuorten keskuudessa koettuja sosiaalisia ongelmia, kuten työttömyyttä, päihteiden aiheuttamia haittoja, mielenterveyden haasteita ja vanhemmuuden puutetta.
2000-luvun alussa perustettu Tyttöjen Talo antoi uuden sysäyksen Kalliolan Nuoret ry:n tekemälle työlle, ja tämän jälkeen toiminta on kasvanut vuosi vuodelta. Periaatteena on käynnistää uusia hankkeita ja toimintoja nuorilta nousevien tarpeiden pohjalta. Näin alkunsa on saaneet esimerkiksi nuoret äidit toiminta, seksuaalikasvatus, monikulttuurinen työ, lähiöissä tehtävä sosiaalinen työ, Poikien Talo -toiminta sekä nuorten tuettu asuminen.
Vuoden 2018 alusta Kalliolan Nuorten nimi muuttui Loisto Setlementiksi.